PressReader - Huisgenoot: 2019-01-17 - GROENOOGMONSTER PLA HAAR MAN
GROENOOGMONSTER PLA HAAR MAN
Huisgenoot - 2019-01-17 - Raad -
My man sê ek is be­sit­lik en klou­e­rig.
Ek is twee keer ge­skei. Al­bei mans het my ver­kul. My man is ook ge­skei.
Ek is nie ’n ja­loer­se mens nie, maar ek glo net daar is din­ge wat ’n mens nie in ver­hou­dings doen nie.
Hy het ver­skeie W­hat­sApp­maats, kry een vrien­din ge­reeld te sien en sê nooit hy is lief vir my nie.
Ons het nie saam kin­ders nie, maar is wel al­bei ou­ers van vol­was­se­nes.
Hy koop ge­reeld vir my goeie ge­sken­ke en werk mooi met my kin­ders.
Ons werk saam en bring baie tyd saam by die werk deur.
L op B
As ’n mens nie jou be­hoef­tes en be­geer­tes in ’n ver­hou­ding ken en uit­druk nie, word jy ál meer on­se­ker. Selfs die slim­ste man kan nie ge­dag­tes lees nie, al is sy vrou ’n oop boek. Jy gaan dit in woor­de moet uit­druk.
Baie hang af van hoe jy dit aan­pak. As jy hom bla­meer en by­voor­deeld sê: “Jy luis­ter nooit na my nie” of aan­val­lend is (“Jy’t al weer . . .”), gaan dit nie help om jul ver­hou­ding in­ni­ger te maak nie.
As jy min­der kon­sen­treer op din­ge wat jy meen wys hy’s nie lief vir jou nie en eer­der let op die ma­nie­re waar­op hy wel sy lief­de vir jou wys deur by­voor­beeld vir jou ge­sken­ke te koop, sal jy meer ver­troue in jul ver­hou­ding stel en min­der ge­neig wees om aan on­no­di­ge ja­loe­sie toe te gee.
Moe­nie al­les wat hy sê of doen, ver­al by die werk, per­soon­lik op­neem nie. Ver­my dit ook om jou ver­hou­ding met hom die een fak­tor in jou le­we te maak waar­om al­les draai.
Gun hom en ook jou­self tyd om saam met vrien­de deur te bring wie se ge­sel­skap jy ge­niet en wat jou self­ver­troue kan ver­sterk.
‘Wees al­tyd so eer­lik moont­lik met jou kin­ders’ – E­LI­ZE